Chauncey Billups - Wikipedia, a enciclopedia libre\n1997 / Rolda: 1 / Elección: 3\nToronto Raptors (1998–1999)\nPuntos 15 802 (15,2 pp)\nRebotes 2 992 (2,9 pp)\nAsistencias 5 636 (5,4 pp)\n1× Campión da NBA (2004)\n1× MVP das Finais (2004)\n1× Xogador máis deportivo (2009)\n1× Mellor cidadán (2008)\nChauncey Ray Billups, nado o 25 de setembro de 1976 en Denver, Colorado, é un ex xogador profesional estadounidense de baloncesto que xogou durante 17 tempadas na National Basketball Association (NBA). A súa mellor etapa como profesional viviuna en Detroit Pistons, onde xogou durante seis tempadas (2002-2008) logrando un anel de campión en 2004. Ademais, converteuse no MVP das Finais fronte a Los Angeles Lakers.\nBillups foi NBA All-Star en cinco ocasións (2006-2010). Tamén formou parte do segundo quinteto da NBA en 2006 e do terceiro quinteto en 2007. Chauncey é un dos cinco xogadores da Universidade de Colorado que ten o seu dorsal, o 4 no caso de Billups, retirado. Con 1,91 m de estatura xogaba nas posicións de base e escolta.\n2.3.6 Denver Nuggets\nChauncey Billups naceu e criouse en Denver. Os seus pais, Ray e Faye Billups, tiveron outros dous fillos máis tarde, un neno, Rodney, e unha nena, Maria. Chauncey e Rodney desde moi pequenos amaron o deporte e foron excelentes deportistas. Chauncey, con todo, posuía un manexo innato do xogo, tanto en baloncesto como en fútbol americano que o seu irmán Rodney non tiña. No entanto, Chauncey preocupábase moito polo seu irmán pequeno. Rodney era un mozo moi preguiceiro, un defecto que non sucedía con Chauncey e que este trataba de corrixirlle. Sempre tiña que levalo a rastro a adestrar. Como moitos fans da NBA nos 80, o mozo Billups era un fan de Magic Johnson, pero con quen máis se identificaba era con Joe Dumars.\nEn quinto grao, Chauncey estaba dotado dunha combinación de habilidade e instinto que lle definiu como un xogador especial. Un novo adestrador de baloncesto alcumouno "Smooth" (tranquilo, sen complicacións) porque o facía todo ben sen aparente esforzo. Chauncey tamén destacou fóra das canchas como un disciplinado estudante e un líder por natureza.\nCando Billups matriculouse en George Washington High School, en 1991, xa era popular na zona de Denver. En menos dun ano, converteuse no deportista de Colorado máis recoñecido. Billups foi designado co galardón de Mr. Basketball en Colorado trala súa tempada de sophomore. Tamén gañou o premio nos seus anos júnior e sénior. Na tempada 1993/94, liderou aos Patriots ao título estatal Class 5A, superando a Horizon High School cunha gran actuación na final.\nBillups converteuse nunha das grandes promesas do país e a NCAA esperábao cos brazos abertos. Roy Williams, adestrador da Universidade de Kansas, nomeou a Billups como o xogador de instituto con máis talento que ollara dende que recrutase a Michael Jordan para North Carolina.\nÁ hora de decidir que camiño tomar, Billups recibiu consello sobre que escoller. Algúns lle recomendaron saltarse a Universidade e pasar directamente á NBA, outros lle recomendaron pasar das grandes universidades. O ano para Billups fora difícil debido ao falecemento dun avó e unha avoa, polo que Chauncey pensou que non era o momento de deixar á súa familia e optou por xogar na Universidade de Colorado, onde estaría preto dos seus.\nA única cousa que os Buffaloes non podían ofrecer a Chauncey era un equipo con tradición baloncestística. Colorado levaba sen aparecer nun torneo da NCAA desde finais da década dos 60. Na súa primeira tempada en Colorado, a 1995-96, Billups fixo 17,9 puntos, 6,3 rebotes, 5,5 asistencias e 1,6 roubos. Pero os Buffaloes acabaron cun balance de 9-18, polo que non alcanzaron o torneo da NCAA. Harrington dimitiu a final de tempada tras verse envolvido en varios problemas cos xogadores, e a súa praza foi substituída polo seu asistente Ricardo Patton.\nNa tempada 1996/97, Colorado, da man de Chauncey, alcanzou o torneo NCAA 28 anos despois. North Carolina eliminou os Buffaloes en segunda rolda. O equipo engadira ás súas filas a Martice Moore, Rookie do ano na ACC en 1993 e un dos mellores xogadores do equipo, Mack Tuck, marchouse a Central Oklahoma da División II da NCAA. Billups consagrouse como o líder do equipo con 19.1 puntos, 4.9 rebotes, 4.8 asistencias e 2.1 roubos. En xaneiro asinou un dos seus mellores momentos como universitario. O 28 de xaneiro acabou con Missouri tras anotar 28 puntos. Catro noites despois fíxoo con Texas Tech, pondo fin, cunha canastra baixo a bucina, ao refacho de 35 vitorias consecutivas en casa da Rede Raiders. Colorado terminou a campaña cun balance de 22 vitorias, récord da universidade, e Billups conseguiu que Colorado se convertese nun destino relativamente atractivo para xogar. Foi incluído no Primeiro quinteto da Big 12 e no Segundo quinteto All-America. Billups decidiu dar o salto á NBA en vistas de que habían poucos bases que poderían facerlle competencia co fin de conseguir un contrato multianual.\nBillups chegaba ao Draft de 1997 como un dos mellores bases do draft. Foi elixido por Boston Celtics no posto número 3, detrás de Tim Duncan e Keith Van Horn. Chauncey chegaba a uns Celtics en plena reconstrución o cal lle podería favorecer para conseguir minutos. Ademais, nos bancos estaba Rick Pitino, un adestrador cun sistema no que Billups podería encaixar. E así foi, Billups gozou de minutos en Boston. No seu debut anotou 15 puntos na vitoria ante Chicago Bulls. Con todo, nunha decisión sorprendente, o 18 de febreiro de 1998 a franquía decidiu traspasalo xunto con Dee Brown, Roy Rogers e John Thomas, a Toronto Raptors, a cambio de Kenny Anderson, Zan Tabak e Popeye Jones. Chauncey asinou 11,1 puntos, 2,2 rebotes e 4,3 asistencias nos 51 partidos que xogou cos Celtics.\nBillups chegou a un equipo recentemente fundado que por entón marchaba 11-40. Toronto desde entón só venceu cinco partidos máis para acabar cun balance de 16-66. No período que estivo alí, Chauncey fixo números semellantes aos que asinou en Boston, 11,3 puntos, 2,7 rebotes e 3,3 asistencias. O 21 de xaneiro de 1999, antes de que comezase a tempada do lockout, a 1998/99, Billups foi enviado nun trade a tres bandas a Denver Nuggets.\nChauncey regresaba á súa casa, motivo para recuperar o sorriso na súa segunda tempada na NBA. Chauncey conformou xunto a Nick Van Exel un bo xogo exterior, pero aos Nuggets quedaba camiño para converterse nun equipo a ter en conta. En Denver, Chauncey mellorou as súas prestacións, 13.9 puntos (cun 91.3% en tiros libres), 2.1 rebotes e 3.8 asistencias.\nEn decembro de 1999, Billups sufriu unha dislocación de ombreiro que lle apartou do resto detempada 1999-00. Despois da operación, Chauncey recibiu a noticia de que fora traspasado a Orlando Magic xunto con Ron Mercer e Johnny Taylor a cambio de Tariq Abdul-Wahad, Chris Gatling e unha primeira rolda. Con Orlando, o máis que fixo Billups foi recuperarse da súa lesión, xa que non chegou a debutar.\nMinnesota Timberwolves[editar | editar a fonte]\nO 8 de agosto de 2000 asinou con Minnesota Timberwolves como axente libre. Chauncey chegou a un equipo que na anterior tempada obtivo 50 vitorias pero que chegaba tocado a esta tempada 2000-01 debido á morte de Malik Sealy. Billups comezou a tempada como titular no backcourt xunto a Terrell Brandon. Con todo, mediada a tempada, Flip Saunders decidiu que Billups ofrecía unha alternativa mellor ao equipo saíndo desde o banco. Despois de facer dobres díxitos durante os primeiros dous meses de tempada, Billups caeu aos 9.3 puntos, 2.1 rebotes e 3.4 asistencias de media. Pero con Minnesota xogando ben, el aceptou o seu rol. Os Wolves acabaron cun balance de 47-35, incluíndo un récord de 30 vitorias no Target Center. Pero en playoffs caeron en 1ª rolda fronte a San Antonio Spurs.\nPara a tempada 2001-02 o "general manager" Kevin McHale completou o persoal cos veteranos Joe Smith e Gary Trent, e o rookie Loren Woods. Os Wolves tiveron un gran inicio con 30 vitorias nos primeiros 40 encontros. Fronte a Memphis Grizzlies asinou o seu primeiro triplo-dobre con 26 puntos, 11 rebotes e 10 asistencias. O equipo volveu alcanzar as 50 vitorias, pero en playoffs volveron naufragar sen explicación. 3-0 sen opción ante Dallas Mavericks. Billups mellorou considerablemente os seus números, 12,5 puntos, 2,8 rebotes e 5,5 asistencias. Unha das medidas que McHale tomou foi a de cortar a Billups, a pesar de que os seus números naquela serie foron de 22 puntos, 5 rebotes e 5,7 asistencias.\nDetroit Pistons[editar | editar a fonte]\nBillups, coa camiseta de Detroit Pistons.\nO 17 de xullo de 2002 Billups asinou con Detroit Pistons como axente libre. En Detroit, Chauncey atopou o que non tivo en ningún equipo, regularidade. Joe Dumars, o representante xeral da franquía, sabía que Billups era o que necesitaban, un base anotador e aplicado en defensa. Encaixaba perfectamente co sistema de Rick Carlisle. Os Pistons viñan de gañar 50 partidos en liga regular e de alcanzar as Semifinais de Conferencia a tempada pasada, de maneira que as expectativas, agora con Billups, eran aínda máis altas.\nNa tempada 2002/03, Billups, Richard Hamilton e Ben Wallace, conduciron ao equipo ás Finais de Conferencia. Alí caeron con contundencia ante New Jersey Nets, 4-0. Billups non chegou a plenitude de condicións tras perderse tres encontros de Semifinais de Conferencia ante Philadelphia 76ers. En 1ª rolda, superaron un 1-3 adverso para sobreporse por 4-3 a Orlando Magic. No 6º partido, Billups asinou 40 puntos. Os Pistons convertéronse no sétimo equipo en remontar un 3-1. Chauncey experimentou un gran crecemento na liga. En febreiro foi nomeado Xogador da Semana tras facer máis de 22 puntos e un 44% en triplos. Billups acabou a tempada con medias de 16,2 puntos, 3,7 rebotes e 3,9 asistencias. En seis ocasións, Billups anotou a canastra do triunfo para Detroit.\nCon motivo dese 4-0 ante as Nets, Dumars cargouse a Carlisle en favor de Larry Brown. O veterano adestrador dotou de maior personalidade e dun estilo marcado aos Pistons, que durante a súa estancia convertéronse na versión moderna dos "Bad Boys" de finais dos 80. Do mesmo xeito, Brown sacou o maior partido de Chauncey. Detroit acabou a tempada cun balance de 54-28, e a chegada de Rasheed Wallace coa tempada avanzada, deixou aos Pistons como un dos candidatos a disputar a final. Con todo, ninguén podía pensar en disputarlle o anel a uns Lakers que a Kobe Bryant e Shaquille O'Neal sumaran a Karl Malone e Gary Payton. Partido tras partido, Chauncey converteuse no líder indiscutible do equipo mercé á súa intelixencia na pista. En febreiro, fronte a Minnesota, logrou o segundo triplo-dobre da súa carreira, tras asinar 20 puntos, 10 rebotes e 11 asistencias. Acabou a tempada con medias de 16.9 puntos, 3.5 rebotes e 5.7 asistencias. Antes de chegar á Final da NBA, deixaron na cuneta a Milwaukee Bucks (4-1), New Jersey Nets (4-2) e Indiana Pacers (4-2). No quinto partido das Semifinais de Conferencia fronte ás Nets, Chauncey anotou unha canastra sobre a bucina desde o medio campo para enviar o partido á primeira do tres prórrogas que tivo.\nO equipo alcanzou as Finais da NBA fronte a Los Angeles Lakers. Contra todo prognóstico, superaron aos Lakers con gran facilidade por 4-1. Chauncey alzouse co MVP das Finais tras facer 21 puntos, 3,2 rebotes, 5,2 asistencias e 1,2 roubos. Ademais, Billups converteuse no mellor anotador de tres da historia da franquía en playoffs. Billups participou no Concurso de Triplas do All-Star da NBA, onde finalizou sexto. Un ano despois, na tempada 2004-05, os Pistons repetiron na final. Esta vez enfrontáronse a San Antonio Spurs e non puideron revalidar o anel tras caer en sete partidos. Naquela final os seus números foron de 20.4 puntos, 5 rebotes e 6.3 asistencias. En tempada regular fixo 16,5 puntos, 3,4 rebotes e 5,8 asistencias. Foi incluído no segundo quinteto defensivo da NBA.\nNa tempada 2005-06 Billups fixo a súa primeira aparición nun All-Star. Foi en Houston e Chauncey asinou 15 puntos, 4 rebotes e 7 asistencias. Ademais, converteuse xunto a Joe Dumars no único xogador en ser elixido MVP das Finais antes de ser All-Star. Flip Saunders substituíu no banco a Larry Brown e o equipo obtivo un balance de 64-18. Billups fixo 18,5 puntos, 3,1 rebotes e 8,6 asistencias, finalizando quinto na votación para o MVP. Foi elixido no segundo quinteto da NBA e no segundo quinteto defensivo da NBA. En xaneiro de 2006 foi elixido Xogador do Mes. En playoffs caeron na Final de Conferencia fronte a Miami Heat por 4-2.\nDurante a tempada 2006-07 Billups promedió 17 puntos, 3,4 rebotes, 7,2 asistencias e 1,2 roubos. Volveu ser elixido para disputar o All-Star Game 2007. Asinou 8 puntos, 4 rebotes e 6 asistencias. Xunto con Richard Hamilton converteuse no primeiro dúo de base-escolta que lideraban en anotación ao seu equipo durante cinco campañas consecutivas. Foi elixido no terceiro quinteto da NBA e en febreiro de 2007 foi elixido Xogador do Mes. En playoffs volvéronse a topar coas Finais de Conferencia, aínda que esta vez o verdugo foron Cleveland Cavaliers, que derrotaron a Detroit por 4-2. No verán participou coa Selección de baloncesto de Estados Unidos no Torneo das Américas 2007 en Las Vegas, onde se proclamaron campións sen perder ningún encontro.\nNa tempada 2007-08 caeron por terceiro ano consecutivo nas Finais de Conferencia e de novo con idéntico resultado, 4-2, ante Boston Celtics. A fórmula de Detroit dera o seu máximo rendemento e parecía esgotada. Billups fixo 17 puntos, 2.7 rebotes, 6.8 asistencias e 1.29 roubos. Disputou o All-Star por terceiro ano consecutivo. O 13 de novembro de 2007 alcanzou os 10.000 puntos ante Portland Trail Blazers. Durante a súa etapa nos Pistons acabou como o 2º en triplos anotados tras Joe Dumars e o 4º en asistencias tras Isiah Thomas, Dumars e Dave Bing. É un dos dous xogadores da historia da NBA (xunto a Reggie Miller) en anotar 1.000 triplos en tempada regular e 200 en playoffs.\nO 3 de novembro de 2008 foi traspasado a Denver Nuggets xunto con Antonio McDyess e Cheikh Samb a cambio de Allen Iverson. No seu retorno a Denver, Billups volveu mostrar o nivel dos seus mellores anos en Detroit e asinou unha das súas campañas máis prolíficas en anotación. A boa marcha que imprimiu aos Nuggets valeulle para estar presente no seu cuarto e quintos All-Star.\nEstá casado con Piper Riley, coa que ten dúas fillas: Cydney Renee e Ciara Rai.\nÉ fillo de Faye e Ray Billups.\nTupac e Jay-Z son os seus cantantes favoritos.\nO seu deportista preferido é Magic Johnson.\nÉ curmán de LenDale White, running back dos Tennessee Titans da NFL.\nPerfil de Chauncey Billups en NBA.com (en inglés)\nEstatísticas de Chauncey Billups (en inglés)\nAdestradores da National Basketball Association (NBA)\nIme Udoka (Boston)\nSteve Nash (Brooklyn)\nTom Thibodeau (New York)\nDoc Rivers (Philadelphia)\nNick Nurse (Toronto)\nBilly Donovan (Chicago)\nJ. B. Bickerstaff (Cleveland)\nDwane Casey (Detroit)\nRick Carlisle (Indiana)\nMike Budenholzer (Milwaukee)\nNate McMillan (Atlanta)\nJames Borrego (Charlotte)\nErik Spoelstra (Miami)\nJamahl Mosley (Orlando)\nWes Unseld Jr. (Washington)\nMichael Malone (Denver)\nChris Finch (Minnesota)\nMark Daigneault (Oklahoma)\nChauncey Billups (Portland)\nVacante (LA Lakers)\nMonty Williams (Phoenix)\nStephen Silas (Houston)\nWillie Green (New Orleans)\nAdestradores da NBA · Adestradores por equipo\nDetroit Pistons Campións da NBA 2003-04\n1 Chauncey Billups (MVP Finais)\nAdestrador: Larry Brown\nAdestradores asitentes: Herb Brown\nTraído desde «https://gl.wikipedia.org/w/index.php?title=Chauncey_Billups&oldid=5912891»\nNados en Denver, Colorado\nAdestradores asistentes dos Los Angeles Clippers\nA última edición desta páxina foi o 15 de novembro de 2021 ás 22:23.


Conectamos á nosa rede unha gasineira privada da Mancomunidade da Bisbarra de Pamplona | Conócenos\nHome \_ Mobilidade \_ Conectamos á nosa rede unha gasineira privada da Mancomunidade da Bisbarra de Pamplona\nA nova instalación conta cun surtidor con dobre mangueira para o abastecemento de vehículos a gas natural comprimido (GNC), que permite que poidan encher o depósito, simultaneamente, un vehículo lixeiro en 3 minutos e outro pesado, en 10’.\nO uso do gas natural como carburante mellorará a calidade do aire da Bisbarra de Pamplona, xa que reduce en máis dun 85 % as emisións de óxidos de nitróxeno e en case o 100 % de partículas en suspensión, principais contaminantes que afectan a saúde humana. Ademais, os motores de gas natural producen ata un 50% menos de emisión sonora e vibracións que os motores diésel.\nAdemais das vantaxes ambientais, a Mancomunidade conseguirá aforrar, en só un ano, máis de 31.000 euros (un 40 %), xa que o gas natural é un combustible moi competitivo dende o punto de vista económico se se compara co gasóleo e a gasolina, e pódense acadar aforros de entre o 25 % e o 50 %, en función da solución adoptada.\nNovo proxecto integral de gas renovable\nEsta nova instalación forma parte dun proxecto integral no que estamos a colaborar coa Mancomunidade da Bisbarra de Pamplona para xerar gas renovable. A Mancomunidade ten prevista a construción de dúas instalacións de xeración de gas renovable ou biometano que inxectarán máis de 70 GWh de gas verde na rede da nosa filial Nedgia Navarra, e que utilizarán como materia prima o biogás procedente da dixestión da recollida dos residuos urbanos e da dixestión da actual estación depuradora de augas residuais de Arazuri.\nAdemais, este gas renovable tamén moverá os camións do servizo de recollida de lixos e os autobuses do transporte urbano comarcal, que contarán coa súa propia estación de abastecemento de gas renovable nas súas respectivas instalacións.\nCoa posta en marcha deste importante proxecto, que xerará aproximadamente 70 GWh de gas renovable ao ano, que equivalen ao consumo de 14.000 fogares españois, deixaranse de emitir á atmosfera 17.000 toneladas de CO2, equivalentes á plantación de case 800.000 árbores.\nEste proxecto, que supón un gran paso adiante en noso compromiso coa descarbonización e a economía circular, é posible grazas á fortaleza da rede de distribución de gas natural, na que se realizaron importantes investimentos nos últimos anos para que xa poidan distribuír gas renovable e tamén hidróxeno no medio prazo.\nA mobilidade sostible con gas natural é a única alternativa que ofrece solucións para todas as necesidades de mobilidade, dende o transporte de mercadorías de longo percorrido ata os desprazamentos urbanos.\nAdemais, os vehículos que utilizan este combustible teñen a etiqueta ECO da Dirección Xeral de Tráfico, polo que gozan de diversas vantaxes como o libre acceso ao centro das cidades en períodos de restricións de acceso por episodios de alta contaminación, incentivos fiscais e bonificacións nas zonas de estacionamento regulado, entre outras.\nSegundo datos de GASNAM, a Asociación ibérica que promove o gas natural, o gas renovable e o hidróxeno na mobilidade terrestre e marítima, o parque de vehículos de gas natural continúa crecendo no noso país e pechou o pasado exercicio con case 30.000 unidades, un 25 % máis que en 2019. O incremento máis notable produciuse no segmento dos turismos, que creceu un 30 %, seguido polo das furgonetas, que xa se achega as 5.400 unidades, un 27 % máis.\nSobre a Mancomunidade da Bisbarra de Pamplona\nFundada en 1982, a Mancomunidade da Bisbarra de Pamplona é unha entidade local integrada por 50 municipios, entre os que se atopa Pamplona, que é titular dos seguintes servizos públicos: ciclo integral da auga (abastecemento, saneamento e depuración das augas residuais), recollida e tratamento dos residuos, transporte urbano comarcal, servizo de taxi e parque fluvial da bisbarra. A Mancomunidade adoptou como modo de xestión dos servizos –tanto do de abastecemento e saneamento de auga, coma do de xestión de residuos e parque fluvial da bisbarra– o definido legalmente como xestión directa a través de sociedade mercantil cuxo capital pertence integramente á Mancomunidade e cuxa denominación é “Servicios de la Comarca de Pamplona, Sociedad Anónima”. En 2020 a poboación pertencente a todos os municipios integrados na Mancomunidade era de máis de 379.000 habitantes.\nEtiquetas: clientes, distribución, gas renovable, Innovación, Medio ambiente e sostibilidade, movilidade, Navarra, Nedgia Navarra


26-07-2013 Portugal, capital internacional da animación sociocultural para maiores\nRecentemente, tivo lugar en Portugal -concretamente, no Auditorio Municipal de Boticas (Chaves)-, o I Congreso Internacional da Animación Sociocultural, Xerontoloxía e Xeriatría: A intervención social, cultural e educativa con personas maiores. Como explicou a doutora en Ciencias da Educación e consultora en Xerontoloxía, Lourdes Bermejo, -durante iste encontro compartieronse experenzas, metodoloxías e prácticas educativas de Animación Sociocultural (ASC) en torno a proxectos interxeneracionais ou basados en diversas artes escénicas. Tamén debatiuse en profundidade acerca do papel que ocupa a ASC no contexto personal e social dos maiores, así como nas institucións-.\nNeste sentido, durante este foro escucharonse e analizaron frases como -a animación sociocultural permite o desenvolvemento de oportunidades pra a promoción da participación activa das persoas nos seus entornos, desenvolmento escenarios cotidiáns para o exercicio dunha cidadanía activa-. Sen embargo, é posible que a ASC sea todavía unha gran descoñecida por moitos profesionais da Xeriatría e a Xerontoloxía en España, como apunta Bermejo. É decir, no caso das persoas con dependencia que acuden ou viven en institucións (centros de día ou residencias), a ASC tivo sempre un carácter maís lúdico e de entretemento.\nUnha disciplina destinada a que as persoas maiores entretenganse pero, en moitas ocasións, os animadores non poden programar nin interactuar como desearían por non contar cos recursos humáns necesarios. -Xerar verdadeiros procesos socioeducativos de ASC, significaría, por exemplo, ofrecer oportunidades de ocio satisfactorio, é decir, un ocio que faga experimentar benestar, ser maís persoa, no que o individuo poida desenvolver a sua propia autonomía, no que non teña que percibir infantilización, dirixismo ou sobreprotección-, señalou Lourdes Bermejo. Esta experta xerontóloxa apunta, ademaís, que -a ASC pode ofrecernos un amplio arsenal metodolóxico para dar maís oportunidades de participación ás persoas no que lles sea significativo, no que lles axude a ter unha mellor calidade de vida-.\nA experta visión española\nDurante este foro, a consultora en Xerontoloxía española, Lourdes Bermejo, ofreceu unha ponencia que vinculaba os conceptos clave da Xerontoloxía actual (envellecemento activo, calidade de vida, atención integral e centrada na persona e os dereitos das persoas maiores) ao desenvolvemento da ASC e aos procesos de mellora nas organizacións asistenciais (como é o caso das boas prácticas). As boas prácticas parten da idea de que a participación das persoas ten que comenzar por aquelo que é maís cercano, importante, significativo e valioso para elas. Esta idea relacionase con aspectos cotidiáns da vida nos centros: o control e o cuidado do propio corpo, a saúde, o entorno, as pertenencias e obxetos queridos das persoas, as suas relacións ou as actividades nas que poidan implicarse. Según Bermejo, -todo elo configura o que poderíamos denominar o primeiro escenario no que hai que tratar de dar maís protagonismo aos usuarios dos recursos.\nIsto requiere que os profesionais revisemos a forma de desempeño do noso rol así como a forma coa que nos relacionamos nas instituciónes-. Por último, a experta española matizou que -nas boas prácticas, como na ASC, tratase de ofrecer maís e mellores oportunidades ás persoas para que poidan ser protagonistas da sua vida e da sua comunidade. É habilitar e facilitar que éstas, de modo individual ou colectivo, poidan apropiarse das suas vidas e dos seus escenarios vitais-.\nEntre a participación española dentro deste congreso cabe destacar tamén a participación de Luis Gómez García, director xerente de Hartford, SL; Víctor Ventosa, presidente da Rede Iberoamericana de Animación Sociocultural e profesor da Universidad Pontificia de Salamanca; e Marichu Calvo de Mora, animadora sociocultural no Axuntamento madrileño de San Fernando de Henares.


O Observatorio Eólico presenta 10 propostas para mellorar as rendas que o negocio eólico deixa no rural galego | Xuntos - Asociacións Galegas | Asociaciones Gallegas\nInvestigadores dos grupos de investigación en Economía Ecolóxica, e Rede, nomeadamente os profesores Xavier Simón, María Montero e Damián Copena, foron os responsables da súa elaboración.\nO informe, estima que o impacto que tivo a enerxía eólica nos propietarios e concellos no medio rural galego foi de 27,86 millóns de euros no 2017, (mediante alugueres, expropiacións, IBI, IAE, ICIO e Canón eólico), arredor do 5% da facturación total estimada pola venda de enerxía procedente dos parques eólicos. As compensacións medias que reciben os Concellos multiplican por 12 as que reciben os propios propietarios das terras eólicas. Tal e como se sinala no texto, o Observatorio Eólico de Galicia considera que esas rendas poderían ser superiores sen que iso comprometese o proceso de transición enerxética.\nO desenvolvemento do sector eólico en Galicia tivo lugar grazas á combinación de dous factores: existencia de recurso eólico en moitas áreas de Galicia e vixencia dun marco regulador que favoreceu a posta en marcha das centrais eólicas. “Somos moi conscientes de que a enerxía eólica é o petróleo de Galicia”, afirmou o presidente da Fundación Juana de Vega, Enrique Sáez. “A enerxía eólica, e as enerxías renovables en xeral, son un patrimonio moi importante para Galicia polo que hai que regular quen accede a elas e de que maneira”.\nO sistema deseñado para a implantación da enerxía eólica tivo como obxectivo fundamental a colocación do maior número posible de parques eólicos. Sen embargo, desde o punto de vista do Observatorio Eólico de Galicia, non se tivo suficientemente en conta os impactos económicos no mundo rural. Por unha banda, o marco regulador non lle concedeu aos habitantes do mundo rural nin aos propietarios dos terreos afectados polas centrais eólicas capacidade de decisión, sen poder ter un papel na planificación do desenvolvemento eólico e sen a capacidade de autoxestionar o recurso vento.\nPor outra banda, o marco regulador outorgou ás empresas promotoras dereitos claves que explican o éxito na instalación de parques eólicos. Por exemplo, o dereito de solicitar a declaración de utilidade pública dos parques eólicos en tramitación administrativa coa conseguinte posibilidade da expropiación dos terreos eólicos afectados polas centrais.\nHoubo algunhas excepcións, levadas a cabo por algúns Concellos que tiveron a oportunidade de desenvolver pequenos parques eólicos, como foi o caso dos denominados parques eólicos singulares. Ademais, desde 2010, os Concellos tamén se benefician de novos ingresos vinculados co impacto paisaxístico dos parques eólicos que son recadados por medio do Canon Eólico e repartidos entre os concellos seguindo diversos criterios. Os concellos tamén son os receptores de diversos impostos que recaen sobre os parques eólicos polo que melloran a súa tesouraría e benefician indirectamente ás comunidades rurais.\nO marco regulador determinou todos os aspectos vinculados co desenvolvemento eólico, e polo tanto a natureza, tipo e alcance da participación das comunidades rurais, incluída a súa participación nos beneficios producidos. No caso galego a lexislación eólica sufriu diversas modificacións desde o Decreto 205/1995, o primeiro Decreto eólico dunha Comunidade Autónoma, ate as recentes mudanzas de finais do ano 2017, onde se fixan unhas modificacións normativas que tratan de impulsar a instalación de nova potencia eólica despois do parón eólico iniciado en 2008.\nO representante da Fundación Isla Couto, Xavier Martínez Cobas, falou sobre a importancia da existencia dun organismo independente como o OEGA que monitorizara, recopilara e analizara todos estes datos. “No contexto actual, no que estamos asistindo a unha transformación histórica das fontes de enerxía é necesario poñer en valor e dotar de instrumentos e de información á xente, para que podan participar de maneira máis equilibrada nos procesos de negociación coas empresas eólicas”.\nO director do observatorio e profesor da Universidade de Vigo, Xavier Simón, explicou os dous tipos de medidas que, dende o Observatorio Eólico de Galicia, consideran que mellorarían a situación actual. Entre as propostas dentro do marco normativo actualmente vixente destaca o fomento de que os impostos con xestión municipal se configuren cos tipos de gravame nos máximos, o incremento da xustiza distributiva da totalidade do recadado no Canon Eólico, así coma a definición e aposta dun contrato tipo que ampare a tódalas partes e o incremento do nivel de transparencia. Entre as modificacións normativas que permitirían continuar co proceso de transición enerxética dando maior participación ó mundo rural e incrementando os fluxos de renda e a distribución da enerxía xerada pola enerxía eólica, o OEGA destaca o fomento de parques eólicos comunitarios, a recuperación da obriga legal de xustificar os motivos polos que non se chega a acordo entre propietarios e promotores e o cambio do deseño do Canon Eólico e do Fondo de Compensación Ambiental. Tamén sería necesaria a recuperación da figura dos parques eólicos singulares, os protocolos de comunicación entre promotores e actores locais ademais de ofertar a participación no capital social das empresas eólicas.


Plan Estratéxico de Subvencións provincial: máis apoio aos concellos en servizos e fomento do emprego – EnComún\nPlan Estratéxico de Subvencións provincial: máis apoio aos concellos en servizos e fomento do emprego\n• O Plan destina preto de 8,5 millóns de euros en axudas para servizos públicos, e máis de 2 millóns para fomento do emprego en sectores estratéxicos como o agrogandeiro, comercio, turismo ou artesanía\nO presidente da Deputación, Gómez Besteiro; o vicepresidente primeiro, Antonio Veiga; e a vicepresidenta segunda, Lara Méndez, na votación do Plan de Subvencións no Pleno provincial. GPDL.\n10,5 millóns de euros integran a partida orzamentaria do Plan Estratéxico de Subvencións, que ven de aprobar o Pleno da Deputación de Lugo co obxectivo, según explicou a deputada de Economía, Facenda e Recadación, Pilar García Porto, “de centrarse na súa totalidade na cooperación cos Concellos, acorde co Orzamento da Deputación para 2013”. Estas subvencións están orientadas, por un lado, hacia o fomento do benestar social a través dos servizos que os Concellos ofrecen nesta área, fundamental dado o alto envellecemento da nosa provincia. Por outro lado, as subvencións contempladas neste Plan pretenden activar os sectores económicos punteiros en Lugo para xerar emprego e combatir o despoboamento demográfico.\nDOTACIÓNS RURAIS, FOMENTO DO DEPORTE, BENESTAR SOCIAL E IMPULSO Á CULTURA\nEn canto ao apoio ao benestar social, o Plan Estratéxico de Subvencións da Deputación de Lugo destina preto de 8,5 millóns de euros en axudas vinculadas a infraestruturas rural, actividades deportivas, servizos sociais e cultura. Así, o Plan reserva 2 millóns de euros para melloras en dotacións públicas no rural, dirixidas a asociacións ou colectivos veciñais sen ánimo de lucro. En canto ao fomento de actividades deportivas, o Plan establece unha partida de 2,7 millóns de euros en axudas para concellos, fundacións, asociacións e entidades en concepto de gastos correntes ou de melloras nas instalacións. Esta partida inclúe as colaboracións directas co Club Deportivo Lugo, C.B Breogán, Club EMEVE, Fundación Azkar, C.D. Burela, Club Baloncesto Chantada, Racing Club Vilalbés, Peluquería Mixta Friol ou Asociación Deportiva A Pinguela-Monforte. Asimesmo, esta partida tamén abrangue axudas a deportistas individuais, en concepto de bolsas formativas. No eido puramente social, o Plan de Subvencións provincial adica 1,8 millóns de euros para o desenvolvemento de programas que fomenten o benestar e os servizos sociais, así como un espazo de igualdade e de autonomía xuvenil. Estas axudas van dirixidas a concellos e entidades públicas e privadas sen ánimo de lucro. As subvencións destinadas a organizar actuacións de carácter educativo e cultural, así como a mellorar as instalacións cultural e a conservar o patrimonio contan con 1,8 millóns de euros de partida orzamentaria. Neste apartado están incluídas as axudas aos Conservatorios de Vilalba, Monforte e Viveiro, ademais das colaboracións co Premio Otero Pedrayo, a Filarmónica de Lugo, a Festa do Oso de Salcedo en A Pobra do Brollón, ou a Festa das Fachas de Taboada.\nA promoción do enoturismo (na foto, o Centro do Viño de Monforte) ou a conservación do patrimonio cultural, como o Oso de Salcedo en Brollón, son dous obxectivos do Plan de Subvencións provincial. Arquivo EC.\nACTIVACIÓN DO SECTOR AGROGANDEIRO, TURISMO, COMERCIO E ARTESANÍA\nOutro dos obxectivos deste Plan Estratéxico de Subvencións da Deputación de Lugo é a reactivación da economía, o cal pasa, según explicaron os responsables provinciais, por potenciar os nosos sectores estratéxicos e dar pulo á formación, á innovación e investigación, e ao medioambiente. Con este fin, o Plan destina 780.000 euros ao impulso da agricultura, gandeiría e pesca, a través de subvencións a concellos, entidades públicas e privadas, fundacións, asociacións e colectivos de ditos sectores. Esta partida inclúe, por exemplo, as colaboracións con ACRUGA para a recuperación da rubia galega, ou a organización de citas agrogandeiras como a subasta de novillas de raza frisona de Castro de Rei, a Festa da Cantería e Callos de Guitiriz, a Festa da Castaña do Courel, a Feira da Empanada de Chantada, ou a Festa de San Isidro en Paradela. Por outra banda, un total de 518.000 euros destínanse ás axudas para a potenciación do comercio, da artesanía e do medioambiente, que poderán solicitarse por concellos, entidades públicas ou privadas, asociacións ou bolseiros que faciliten a posta en marcha de proxectos nestas materias para xerar riqueza na zona. A consideración do turismo como dinamizador económico ten o seu espazo no Plan de Subvencións, ao destinar 400.000 euros en subvencións para concellos, entidades públicas ou privadas sen ánimo de lucro para a posta en marcha de actuación que promovan os recursos turísticos da nosa provincia. 300.000 euros integran a partida destinada no Plan de Subvencións provincial para a formación, innovación e investigación. Este apoio materializarase en axudas para o impulso de novas becas de emprego a mozos lucenses en paro, así como en axudas para Concellos, Universidades, entidades públicas e privadas, fundacións ou asociacións, que executen iniciativas sobre investigación científica, innovación e desenvolvemento tecnolóxico.•\nA chantadina Alba Pérez participou coa selección galega no IV Trofeo Teresa Herrera de karate


Indicios de minas (e minaría?) nos arredores do territorio ártabro – Castro das Travesas\nPosted 10/06/2016 por Castro das Travesas (Travesas Hill Fort)3 comentarios en Indicios de minas (e minaría?) nos arredores do territorio ártabro\tCONTEXTO ARQUEOLÓXICO (Archaeological Context)\nEn 1783 José Cornide realizou unha fermosísima “Memoria sobre las minas de Galicia y otras producciones del reino mineral”. Nesta obra indicábase o interese dos romanos sobre a riqueza mineira da antiga Gallaecia, primeiramente entre os anos 96 e 94 a.C. da mao do procónsul da Hispania Ulterior Publio Craso, o cal abriu aos mercados romanos as Casiterides (estaño, esencial para producir bronce). Mais tarde, o gran botín obtido por César (61-60 a.C.) na comarca brigantina fainos reflexionar, non só sobre a acumulación indíxena de obxectos de ouro, senón sobre a posíbel existencia de praceres locais, como na actualidade se pón de manifesto en Corcoesto…\nMinaría antiga nas Mariñas\nHai tempo que Alfredo Erias chamou a atención en Abegondo sobre a presenza de grandes “cortas” ou tallos en ladeira, que se podían relacionar con antigas minas. Juan Naveiro, o grande estudoso do comercio antigo, relacionou estas minas e outras do concello de Carral con posíbeis exploracións auríferas.\nPola nosa parte hai tempo fixemos unha revisión deste tema, e comprovamos que en Carral algunhas eran minas de auga (pozos horizontais) vinculadas aos distintos trazados da N-550, mais tamén nos arredores existían covas asociadas a grandes movimentos de terra. En varios traballos profesionais inventariamos todas as covas que coñecíamos, e así ficaron protexidas.\nPosíbeis novidades mineiras en Melide\nNun traballo posterior sobre o paso da vía “Per Loca Maritima” polo territorio das Mariñas-Betanzos reparamos no camiño transversal que denominamos “A Coruña-Lalín”. Este camiño figuraba na cartografía antiga de Cornide e López, e do que se constaban restos físicos (p.e. o camiño de San Batolomeu en Carral perto das Travesas). O mesmo tamén pasaba a carón dun conxunto de exploracións mineiras as cais o arqueólogo Manuel Lestón tiña inventariado no PXOM de Arzúa.\nAs minas que consideramos neste post están relativamente próximas do que denominamos “Camiño á Costa Norte” que puidemos escavar e delimitar, e relacionar con outras intervencións históricas (a mámoa da Fanega desde a cal se acede á Ciadella de forma independente a Sobrado, un lugar de filiación medieval). Todo o cal motivou unha nova delimitación dos Camiños de Santiago por parte da Xunta de Galicia.\nEstes días repasando estes temas atopamos casualmente un fermoso blogue, no que se dá conta da presenza de novas exploracións mineiras na freguesía de Grobas (Melide), perto do anterior conxunto.\nMais non se tratan de novidades, posto que a mina da Groba está recollida no inventario do novo PXOM de Melide (en tramitación). Xaquín Ferrer foi o arqueólogo que analisou estas evidencias, e tanto pola orografía como pola información dos veciños que a denominan como “mina dos mouros”, concluíu que se trata dunha exploración mineira.\nUn contexto xeolóxico coerente\nAo igual que no Barcés, trátanse de “tallos” ou “cortas” transversais nas ribeiras do río Iso, que descorre nunha zona de encontro entre dous tipos de rochas (ortogneis pegmatoide facies de borde e outro facies central). Este encontro continúase en forma de pequena falla tectónica na altura de Grobas de Abaixo, penetrando lixeiramente na área dos xistos da serie Ordes.\nResulta moi interesante observar a presenza de depósitos aluviais, posto que é posíbel a existencia de materiais densos (praceres de ouro) asociados aos gneis. Neses depósitos acumúlanse os detritos dos gneis erosionados e por tanto fican libres os minerais que o compoñen, sobre todo o cuarzo. Non deben estrañar eses depósitos en ladeira, posto que poden corresponder a restos dunha terraza aluvial de grandes dimensións que co tempo foi desaparecendo polo traballo da erosión. Na zona do val do río Barcés en Carral (tributario do río Mero) podemos observar algo semellante; como fican depósitos aluviais no alto (p.e. no polígono industrial dos Capelos), mentres na actualidade o río descorre un tanto distante e a cota mais baixa. Podedes ver aquí un intersante traballo de J. R. Vidal Romaní sobre as terrazas do río Mero, todo un mestre!.\nTrátase dun plano xeolóxico da serie “Magma” do IGME, a escala 1:50.000, foi proxectado con outro datum e nótase na xeorreferenciación. Mais aporta unha boa idea introductoria dos caracteres xeolóxicos desta zona\nUn contexto arqueolóxico interesante\nAs suxestións planimétricas precisan un contraste. Observamos nas series de fotografía aérea do 1946 ao 1956 que as “cortas” xa existían daquela, por tanto non son elementos contemporáneos.\nAs minas están nun contexto relativamente interesante. Do lado de Boimorto, existe un pequeno recinto fortificado no Pedral coñecido como o Castro de Viladónega, de apenas 3000 m² de superficie. A pesar das reducidas dimensións atópase nunha posición estratéxica dominando visualmente o val do río Iso, lugar onde se atopan as fendas “cortas”.\nCstro de Pedral en Viladónega, abaixo o río Iso. Ortofoto de 1956 (ign).\nA pouca distancia, nesa mesa ribeira emprázase o castro de San Pedro. Un recinto moi alterado no interior dun predio, mais de dimensións e vocación semellante ao de Pedral.\nMais relacionado, se callar, é o castelo das Grobas, a súa posición é tamén moi interesante; xunto no cabezallo dunha das “cortas”. Se atendemos ao plano de pendentes podemos ver que é un pequeno recinto, como se for unha pequena estrutura de controlo da mina.\nTamén resulta moi interesante o castro de Baltar (O Ribeiro), o cal é un recinto fortificado de 3000 m². Está emprazado nun pequeno outeiro orientado ao val do río Iso e ás minas ou “cortas” de Grobas. Dá a sensación que o outeiro está conformado non só por unha serie de aterrazamentos, senón tamén por desmontes practicados por “cortas”. A pesar de ser coñecido como un castelo, polo seu tamaño e súa morfoloxía puidera ser castro. No interior observamos restos de cachote de algunha estrutura, mais non podemos dicir mais.\nA capela da Santa Cruz emprázase de forma enigmática, e perdón por este recurso retórico típico do realismo máxico, perto da fortaleza de Grobas e dun pazo.\nSe analisamos o plano de pendentes, que está realizado sobre o LiDAR do IGN, podemos observar que algúns cabezallos están conectados con “canles” ou que soben pola aba do monte. Poden ser as estruturas que abasteceran ás cámaras de carga, tal e como no seu día vimos na mina da Cal de Balbón en Aranga. Mais este tema precisa unha observación mais detida.\nAinda que o contexto é moi suxestivo debemos ser cautos. Non sabemos se esas “cortas” son naturais ou antrópicas. Por exemplo Xaquín Ferrer advírtenos sobre as dúbidas que manifestaban no Museu de Melide (ver: Boletín número 21 do Museo da Terra de Melide de 2008, artigo de Xosé Manuel Broz). Falta por realizar un estudo exaustivo da xeoloxía do lugar e os métodos para encher de auga as cámaras de carga superiores. O val do río Barcés, está cheo destas cortas. Unha delas a que labrou o río Abelleira ao seu paso por Costa da Égoa, mais existen outras que semellan ser claramente artificiais.\nEn plan sensacionalista comezábamos este post vencellando estas minarías co mundo antigo, mais por que? Existen outras evidencias que relacionan cronoloxicamente estas minas coa Idade Media e a Idade Moderna (isto non impede un uso anterior):\nElixio Vieites na ficha sobre o castelo de Grobas do patrimoniogalego.net dá conta do uso desta fortaleza desde o século XII até o XV.\nXaquín Ferrer coméntanos unha mención a unha mina ao pé do castelo que figura no “Pleito Tavera-Fonseca”.\nO Padre Oro hai tempo que ten insistido na importancia da minaría no noroeste no século XVI, cando os nobres galegos defenden as súas explotacións frente as concesións dos reis españois a terceiros, nun momento de gran necesidade financeira. Do interese das dúas partes temos que inferir que existían exploracións mineiras activas e/ou con posibilidades de maior ou menor produtividade.\nNeste momento non podemos realizar unha maior aproximación cronóloxica, aínda así son restos e historias ben lindas!\nAnterior Previous post: Video: Carral soterrado\nSeguinte Next post: 110 aniversario de Estrella Galicia\n3 opiniones sobre “Indicios de minas (e minaría?) nos arredores do territorio ártabro” Deixar un comentario ›\n13/06/2016 ás 17:00\nGraças por compartilhar tanta informação.\nCastro das Travesas (Travesas Hill Fort) di:\n14/06/2016 ás 09:56\nA ciencia constrúese de forma colectiva, e o patrimonio é de todos!\nPingback: As Grobas, á procura dunha nova mina romana en Melide | Historia de Galicia\nCastro das Travesas Indicios de minas (e minaría?) nos arredores do territorio ártabro


I Congreso Mundial de Educación, EDUCA 2018\n04/01/2018 / Actualidade\nO I Congreso Mundial de Educación "EDUCA 2018" terá lugar entre os días 22 e 24 de febreiro do 2018 na Facultade de Ciencias da Educación da Universidade da Coruña (UDC). Podedes atopar toda a información nesta ligazón.\nSPORTBusiness Symposium 18\nOs próximos días 20 e 21 de abril de 2018 terá lugar o SPORTBusiness Symposium 18, que se celebrará en L'Hospitalet de Llobregat. Este evento trátase dun encontro para xerar negocio entre o mundo da empresa e o deporte. É unha iniciativa única para empresas e participantes, onde examinar e discutir un tema prioritario no entorno actual: Deporte e Empresa, unha relación de éxito. O evento, organizado por Valgo y Deporte y Ocio, celebrarase no Hotel Porta Fira. Podedes atopar toda a información na web https://sportsymposium.es/. INSCRIPCIÓN\nXornada de xestión deportiva municipal\n21/11/2017 / Actualidade\nNova cos relatorios da Xornada de Xestión Deportiva Municipal, que tivo lugar o día 10 de novembro en Ourense. Preme no botón para acceder a eles.\nPublicados os resultados do E4SPORT 2.0\n20/11/2017 / Actualidade\nXa están dispoñibles os "outputs" do programa europeo E4SPORT 2.0, liderado por AGAXEDE e con APOGESD, Forum Astur, AGEDECYL e AGEDEX como aliados. Podedes atopalos aquí.\nBoletín informativo GEPACV - novembro\n13/11/2017 / Actualidade\nXa está dispoñible o boletín informativo correspondente ao mes de novembro de Gestors Esportius Professionals Associació de la Comunitat Valenciana. Podedes atopalo aquí.\nDispoñible o catálogo da colección Dereito Deportivo\n12/11/2017 / Actualidade\nA editorial Reus xa ten dispoñible o catálogo da colección de Dereito Deportivo, que podedes atopar nesta ligazón.\nFallo do xurado dos VIII Premios Galicia á Xestión Deportiva\n08/11/2017 / Actualidade\nO pasado mércores, día 7 de novembro, tivo lugar a reunión do xurado dos VIII Premios Galicia á Xestión Deportiva, na que se decidiron os galardonados nas distintas categorías. Podedes ler a nota de prensa aquí. A Gala de entrega dos premios terá lugar o día 1 de decembro no Centro Cultural "El Liceo" (Betanzos), ás 20:00h.\nXVIII Congreso de APOGESD\n30/10/2017 / Actualidade\nOs próximos días 23 e 24 de novemebro terá lugar o XVIII Congresso Nacional de Gestão de Desporto: O desporto nas cidades do futuro. Este congreso está organizado pola Asociación Portuguesa de Xestión do Deporte (APOGESD), e podedes atopar toda a información nesta ligazón.\nXornada de Networking:\nO próximo 9 de novembro terá lugar no Club Financieiro Atlántico a Xornada de Networking: "O Interim Management, unha solución eficaz", organizada polo Insituto Iberoamericano de Interim Management. Podedes atopar toda a información aquí.


Galifornia - Desgalipedia\nAs míticas patinadoras do paseo de Samil.\nA Galifornia é un Estado da URCI (Unión de Repúblicas Celto-Ibéricas, o que antes era Portugal, Andorra, España e Xibraltar). Lugar por antonomasia dos surfers, tías cachondas, alpinismo e a maior industria do cine carpetovetónico (con grandes estilachos como O Galploitation) así como un dos lugares do planeta Terra mais viciosos.\n2 Lugares populares de Galifornia\n3 Inventos de Galifornia\nGalifornia foi fundada milenios atrás por varios indios do Imperio Celta que vendían mexos facéndoa a pasar por cervexa, pero como chovía tanto arredor ninguén lles ía ao chiringo, polo que decididos a atraer clientela comezaron a contar contos sobre meigas, Santa Compaña e lobishomes para ver si así viña Friker Jiménez ou Antón Rebollido cos seus amigos frikis, pero iso atrouxo á Inquisición española a conquistar a zona, as décadas entre 1939 e 1970 foron moi decadentes e de aquí só se sacaba ouro, carne e man de obra barata para o mercado do porno español.\nTodo iso cambiou cando a finais dos 70 Paqui decidiu que tamén había que invertir algo no lugar onde nacera, así que enviou varias mandas de xabaríns e perdices aquí para que houbese algo que cazar nas súas vacacións. Nunha destas xeiras, Timothy Leary (que ái convencer ao ditador de que abandoase o nacionalcatolicismo polo Elesedismo) perdéndose entre Vigo-Ourense rematou vagando polo concello de Melón onde descubriu unha seita naturista nas súas pozas, ao publicarse esta existencia atrouxo a miles de jipis, rockeiros e nerds sesenteiros a este cuadrante NO da Península Ibérica que revolucionaron a cultura sacándoaa do mainstream católiceuropeo e inventando grandes cousas como internet, o star system, etc...\nLugares populares de GaliforniaEditar\nNegueira de Muñiz: onde mora unha das comunas jipis mais lonxevas da historia.\nPraia das Catedrais en Ribadeo.\nRías Baixas: onde ir ver aos actores famosos de turno coas súas bodegas de Napa.\nCidade da Cultura de Galicia: onde ir consumir cultura hipster de paso que te torras ao sol.\nAllariz: a vila antimainstream da Galicia.\nLugo: sobre todo no Arde Lucus, que pechan toda a muralla e se inunda dentro con auga para facer unha naumaquía.\nOurense: onde podes encherte de Chi facendo "ofuro" nas pozas de Outariz.\nCosta da Morte: onde facer alpinismo-surf mentres pillas percebes!!!\nPortomarín: a vila que fuxiu da antiga aldea no fondo do val debido a que algúns chamaran a Cthulhu, que seica vive nas vacacións aló embaixo....\nInventos de GaliforniaEditar\nO Cartel de Hollywood nun outeiro de Galifornia.\nQueimada: aprendes a manexar o lume e fas espiritismo!\nLicor Café: curas do resfriado e vas preparado para seguir de festa/deporte mais horas!!\nPolbo á feira: enche o bandullo de algo brando para logo non sufrir cagarría cando estés no alto das ondas do mar de Vigo, e ai! se viñera meu amigo!!\nUrbanismo rural galego: toda casa debe ter rouseo arredor, e cantos menos veciños mellor!\nBalnearios onde ir desetresarse.\nDestrución de tódalas actividades industriais, e si hai algunha fábrica á que se lle achegan casas deixar que sigan construindo ata que expulsen á factoría.\nPozas da Galicia profunda onde ir bañarse en bólas agora que xa nons e usan de regadío e están tapadas pola vexetación, cero voyeurs!\nTraído desde "https://desgalipedia.org/index.php?title=Galifornia&oldid=66845"\nÚltima edición o 2 de novembro de 2014 ás 11:26\nA última edición desta páxina foi o 2 de novembro de 2014 ás 11:26.


Abordaxe -revista anarquista-: [Vigo] Sábado 12 as 19h , no CSOA Xuntas.- Charla sobre a situación do Brasil\n[Vigo] Sábado 12 as 19h , no CSOA Xuntas.- Charla sobre a situación do Brasil\nColamos convocatoria recebida do CSOA Xuntas:\n¿Qué está a pasar no Brasil?\nO vindeiro sábado 12 de outubro, no CSOA Xuntas, contaremos coa presenza do compañeiro Damilo Mandioca, que viviu de primeira man os conflictos acontecidos no Brasil o pasado xuño.\nEn xuño do 2013, millóns de brasileirxs sairon ás rúas en protesta contra diversos ataques do capital. ¿Como empezou todo? ¿Quen está nas rúas? ¿Cal é o papel dxs anarquistas en todo isto? Este coloquio pretende facer unha viaxe histórica da política contemporánea brasileira e apuntar algunhas razóns para o crecemento das protestas en xuño deste año. Tamén pretende pasar polas accións dos grupos anarquistas e autónomos involucrados no conflicto, e a herencia das protestas no momento actual.\nEtiquetas: anarquistas, convocatorias, galiza, Vigo


Diferenzas entre revisións de «Camilo Liz» - Wikipedia, a enciclopedia libre\nDiferenzas entre revisións de «Camilo Liz»\nCamilo Liz (editar)\nRevisión como estaba o 7 de maio de 2013 ás 12:32 (editar)\nComezou a xogar no ''Burgas'' da súa cidade natal e con apenas 13 xa viaxou co [[Celta de Vigo]] a un amigabelamigábel en [[Porto, Portugal|Porto]] ante o [[Belenenses]], dende aquela xogaría moitos encontros co equipo céltico en calidade de préstamo.\nCo gran potencial que tiña foi fichado polo [[Atlético de Madrid]], de onde marchou cedido a [[CD Málaga]] e [[Celta de Vigo]], porén o golpe de estado do exército contra o goberno da [[Segunda República Española|República]] e o comezo da [[Guerra Civil Española|Guerra Civil]] cortou a súa progresión.\nAo final desa tempada ficha polo [[Sporting de Gijón]], onde xoga catro tempadas e co que tamén acada o ascenso á máxima categoría. No Sporting logrou a cifra de 9 goles directos de corner.\nO [[10 de outubro]] de [] fichou de novo polo [[Cádiz CF]], por aquel entón en [[Terceira División Española|Terceira División]]. Ao final desa tempada a causa da enfermidade de seu pai rescinde o contrato e regresa a [[Galiza]], dende aquela so volvería xogar a fútbol en encontros de amigabeisamigábeis.\n===Como adestrador e directivo===\nTraído desde "https://gl.wikipedia.org/wiki/Especial:MobileDiff/3076357"


Exposición de pintura en Begonte - Observatorio Territorial del Noroeste Ibérico\nNa Casa da Cultura de Begonte están expostos os cadros presentados a XXVI Certame Galego de Arte José Domínguez Guizán, convocado polo centro cultural do mesmo nome. A mostra, que se abreu ao público o pasado día 15, estará aberta neste centro ata o próximo 29 de xaneiro, durante o horario de apertura, polas tardes. Entre os cadros expostos están os premiados polo Xurado do Certame, que adxudicou o Premio á obra presentada polo profesor de arte de orixe vilalbés, Eduardo Pérez Baamonde. Está dotado con 1.500€ e estatuíña de Sargadelos.\nO Xurado, formado por Aurelia Balseiro García (Directora do Museo Provincial de Lugo), os pintores Gonzalo Sánchez Folgueira e Manuel Gulín Rodríguez, e o xornalista Xulio Giz Ramil (Secretario, en nome da entidade convocante), otorgou así mesmo cadansúa mención de honra ás obras presentadas por Fabiola Mecías de Vigo, e José Manuel Peña Romay, de Lugo.\nOs premios serán entregados o sábado, trinta de xaneiro, no decurso dos actos de clausura do Belén Electronico e de O NADAL EN BEGONTE.\nThe post Exposición de pintura en Begonte appeared first on Lugo Cultura Dixital.\nLeer más http://www.lugoculturadixital.es/exposicion-de-pintura-en-begonte/?lang=gl\n← Xosé Otero Canto, Premio de poesía “Begonte e o Nadal”\nA Semana de Cine de Lugo abre o prazo para recibir proxectos que premiará con 2.200 euros →


A Baña | Compromiso por Galicia\nO vindeiro 26 de maio celebraranse as eleccións municipais para escoller a alcaldía e os concelleiros e concelleiras que gobernarán A Baña. Atopámonos, polo tanto, ante un importante procedemento electoral que vai decidir o futuro do noso Concello os vindeiros catro anos.\nNas pasadas eleccións municipais do 2015, os veciños e veciñas da Baña decidiron que Compromiso por Galicia tivera representación na Corporación Municipal.\nNos últimos catro anos compaxinei o meu labor como concelleiro da Corporación coa miña vida profesional como mestre no ensino público. A presenza de Compromiso por Galicia na Corporación Municipal supuxo un axente fiscalizador continuo e unha forma de facer política diferente á que estabamos acostumados. Penso que o traballo realizado neste tempo é notorio. O noso grupo, aínda tendo un só concelleiro e sen contar co apoio de ninguén na Corporación foi o partido que máis propostas defendeu nos plenos ademais de achegar a política municipal a toda a veciñanza e de supoñer unha forma diferente, actual, transparente e participativa de facer política.\nEstou plenamente convencido de que todos e todas podemos vivir na Baña moito mellor, con mellores servizos, nun medio máis dinámico, con máis iniciativas culturais, deportivas, e sobre todo con mais traballo e máis posibilidades.\nContamos cun grupo de traballo inmellorable, homes e mulleres formados, comprometidos, con gañas de traballar por e para A Baña e que supoñen un cambio xeracional imprescindible no goberno do noso concello. O cambio é necesario e a representación de CxG neste cambio é máis que importante, imprescindible.\nQueremos poñer o noso traballo ao voso servizo, queremos cambiar A Baña, facer un lugar mais moderno e con máis oportunidades, queremos que A Baña sexa gobernada por xente de aquí, ninguén que veña de fóra vai coñecer mellor que nós as nosas necesidades e a nosa forma de vida. O cumprimento do prometido no 2015 e o traballo constante é o noso mellor aval.\nSe o vindeiro 26 de maio me dades a vosa confianza comprométome a loitar e traballar todos os días pola Baña, para que dese xeito poidamos lograr o gran pobo con futuro que todos e todas desexamos.\nCANDIDATURA A BAÑA\nDAVID GONTÁN VARELA\nOTILIA GÜIMIL VIGO\nROCÍO GARCÍA GERPE\nLORENA TRILLO LÓPEZ\nÁLVARO ANTELO SANTOS\nANABEL PEREIRA MATA\nJOSE MANUEL NIETO BLANCO\nMARÍA TERESA NOYA TORREIRA\nSERGIO PAZOS PÉREZ\nNEREA VÁZQUEZ CAMPOS\nELOY MANTEIGA PENSADO\nCAROLINA LUEIRO ROMARÍS\nMARCOS VIEITO MÍGUEZ\nMARÍA JARDÓN CAMPOS\nJOSÉ MANUEL SUÁREZ MAYO\nALBERTA RAMOS ALMOZARA\nANTONIO FERRÍN AMARELLE\nUN NOVO XEITO DE GOBERNAR\nEstablecemento como principio básico ineludible que o primeiro son as persoas e, polo tanto, a cobertura das súas necesidades é prioritaria fronte á construción de novos equipamentos e servizos.\nObrigados a defender o establecido neste programa electoral. Así mesmo de acatar as decisións tomadas polos mecanismos de representación e participación da cidadanía.\nRedución do salario do alcalde a un máximo de 2.000 euros como salario neto mensual. Entendendo que esta retribución garanta unhas condicións dignas para exercer as responsabilidades e funcións que supoñen o cargo asumido.\nAS CONTAS CLARAS E FINANZAS ÉTICAS\nCreación de espazos asembleares abertos á participación da veciñanza para o debate tanto a nivel parroquial como a nivel municipal nos cales participarán os cargos electos da corporación municipal e os colectivos municipais.\nTransparencia na nosa xestión, publicando desagregados todos os datos referentes aos ingresos e gastos, que xestionarán de xeito social e solidario.\nPublicación das axendas dos representantes electos, visibilizando con quen se reúnen de forma diaria e os temas que se tratan. O traballo dos representantes públicos debe ser coñecido pola veciñanza.\nAposta clara por unha limitación drástica do gasto na campaña electoral e regulación e ordenación da pegada de carteis.\nACCIÓN ECONÓMICA. INICIATIVAS E PLAN DE EMPREGO\nConstitución dunha cooperativa hortofrutícola desde o concello con pequenos agricultores da Baña, poñendo en valor o produto natural e da terra. Fomento e asesoramento municipal para a creación e potenciación do cooperativismo agrario.\nElaboración dun plan estratéxico para a promoción e atracción de empresas. Estudo e planificación dun proxecto de viveiro de empresas no mal chamado “Polígono Industrial”. Revisión do PXOM para tratar de adaptalo ás necesidades reais de toda a veciñanza.\nParticipar no plan de aluguer de vivendas baleiras da FEGAMP. Ofertar o aluguer e a venda de casas e pisos a prezos de mercado de todos aqueles bañenses/as que así o desexen\nCreación dun proxecto para a rehabilitación de edificios históricos e de importancia patrimonial no Concello.\nAcondicionamento das rutas de sendeirismo xa existentes no municipio. Sinalización axeitada e homologación das mesmas. Promoción das rutas temáticas elaboradas polo alumnado do CPI de S. Vicente, creación dunha nova ruta de sendeirismo a carón do río Barcala e creación da Ruta dos Muíños.\nEstudo da creación de obradoiros de emprego nunha área de coñecemento ligado á actividade profesional do sector primario e da atención a persoas maiores.\nDifusión e posta en valor da historia da Baña, dando a coñecer a nosa historia local e a celebración de efemérides importantes, así mesmo homenaxe ás persoas ilustres do noso Concello.\nDINAMIZACIÓN E MELLORA DA CALIDADE DE VIDA\nRexeneración das asociacións esmorecidas do Concello. Recuperación da Escola de Teatro “Berenguela”, os “Campamentos Val de Barcala” e o equipo de fútbol con categorías inferiores e fútbol feminino.\nPlan de limpeza organizado e anual de todas as nosas vías de comunicación, núcleos rurais e rúas sen exclusión.\nCreación dun salón de actos municipal para que se poidan realizar eventos culturais de calidade, obras de teatro, presentación de libros, actividades infantís ou concertos.\nMellora e acondicionamento das pistas deportivas, pavillóns e campos de fútbol. Propoñemos achegar á cidadanía todos os espazos deportivos do Concello a través dun programa de dinamización das instalacións deportivas. Asegurar que todas as parroquias teñas espazos deportivos ou recreativos para a práctica de exercicio físico.\nCreación dun Programa de Envellecemento Activo por parroquias. Utilizando os locais sociais e o centro dos maiores durante todo o ano con actividades para traballar de forma periódica a actividade física, a memoria, obradoiros de aprendizaxe e de alfabetización dixital.\nCreación do servizo de transporte adaptado para normalizar as condicións de vida e facilitar a integración social das persoas maiores ou que presenten dificultades de mobilidade.\nValoración de crear unhas instalacións de ximnasio e/ou hidroterapia para goce da veciñanza en especial as persoas maiores do noso Concello.\nDotación en todas as instalacións deportivas municipais de desfibriladores externos semiautomáticos (DESA).\nMellora da seguridade viaria nas estradas do Concello e das marquesiñas de transporte.\nServizos á terceira idade, mellora da calidade de vida dos nosos maiores. Ampliación dos servizos municipais no ámbito lúdico, excursións, salóns de baile, concursos…\nCreación dun gabinete de psicoloxía municipal que traballe en coordinación cos centros educativos, servizos sociais municipais, centro dos maiores e Centro de Saúde.\nMellora da rede de saneamento, sumidoiros e da iluminación nas aldeas.\nEsixencia ás empresas de telecomunicación dunha mellora nos servizos de internet, televisión e telefonía móbil para que os nosos veciños e veciñas teñan calidade na prestación destes servizos.


Redacción | Sábado, 5 de Setembro de 2020, 11:22\nTras acumular máis do 40% das mortes na primeira onda do coronavirus, as residencias de anciáns galegas volven estar no epicentro da pandemia. Hai máis de 228 contaxiados, entre residentes e traballadores, con brotes graves na de Outeiro de Rei e na de O Incio. Nesta última, faleceron 15 persoas de coronavirus recentemente.\nTraballadoras na Residencia do Incio\nSon cifras que reabren o debate sobre o labor inspector da Xunta. A Consellería de Política Social é a responsable de autorizar e controlar este centros.\n"Durante este ano 2020 iniciáronse 32 procedementos sancionadores en centros residenciais de persoas maiores, todos eles por deficiencias con respecto á normativa de servizos sociais", responden desde San Caetano fontes oficiais cuestionadas por Galiciapress. Portavoces que puntualizan que eses 32 expedientes non necesariamente teñen "relación directa" con deficiencias relacionadas co COVID-19.\nO 82% DOS RESIDENTES DO INCIO CONTAXIÁRONSE E O 10% XA MORREU\nPor agora, a Consellería non abriu ningún expediente relacionado co coronavirus á residencia da Fundación San Rosendo no Incio, a pesar de apartar á Fundación da xestión. "En canto á residencia do Incio, nestes momentos a prioridade é brindar aos maiores que están contaxiados a mellor atención sanitaria, tanto dentro do centro como no hospital", argumenta a Xunta.\nSegundo cifras oficiais do venres, había 84 maiores e 34 traballadores enfermos no centro intervido pola Xunta. Como a residencia ten 102 prazas e 79 traballadores, segundo o Rexistro Único de Entidades Prestadores de Servizos Sociais, isto implica que se contaxiaron aproximadamente o 82% dos anciáns e o 43% dos operarios. A cifra de falecidos do domingo elevábase a 11, o 10% dos residentes.\nA RESIDENCIA DO BARCO, INVESTIGADA POLA GARDA CIVIL\nA Xunta si lle abriu expediente a outra residencia despois de intervila, na primavera, A nosa Señora de Fátima do Barco. O procedemento sancionador inciado en xuño "aínda non está finalizado". O Goberno asegura que a interveu porque "a calidade asistencial estaba comprometida" a pesar de cumprir os requisitos arquitectónicos e de persoal.\nA Xunta asegura que negoulle a inscrición no Rexistro de Fundacións de Interese Galego á Fundación Benéfica Nosa Señora de Fátima en 2010. Segundo publicou Nos Diario citando a un ex-administrador xudicial da Fundación, a alma máter da residencias tivo relación cun "bar de señoritas" hai décadas no Barco e o seu modelo de negocio era o de "aparcamento de anciáns ata morrer". Varias traballadoras foron chamadas a declarar ante a Garda Civil do Barco. Nesta segunda onda, non hai noticias de ningún contaxiado neste centro.\nSANCIÓN A DOMUSVI POR FALTA DE PERSOAL?\nA Xunta si concluíu o expediente sancionador a DomusVi Ribadumia. Aberto antes do coronavirus por falta de persoal, afecta ao maior operador con ánimo de lucro do país. É tamén xestor da outra residencia cun gran brote na actualidade, DomusVi Lugo, en Outeiro de Rei.\nA Consellería de Política Social non especifica se sancionou á residencia, pero así parece ser, pois explica que o expedientado aínda pode poñer un recurso, o que non tería sentido de ser resolvido o expediente ao seu favor.\n"O procedemento sancionador a DomusVi Ribadumia xa se resolveu. Aínda está en prazo para interpoñer recurso en vía administrativa, polo que non podemos trasladar información concreta porque a resolución aínda non é firme", explican desde San Caetano.\nDomusVi Ribadumia non tivo ningún contaxio nin na primeira nin no que levamos de segunda onda. Consultada por Galiciapress a compañía, fontes oficiais aseguraron que "DomusVi non ten constancia de ningunha proposta de sanción".\nA maioría das residencias de DomusVi non reforzaron o seu persoal para afrontar a segunda onda, segundo denunciou recentemente Rede. O colectivo de traballadores e usuarios afirma que mesmo teñen menos persoal que na primavera, operarias que ademais están moi desgastadas animicamente.\nCAMBIO DE MODELO?\nA oposición reclamoulle ao PP a apertura dunha Comisión de Investigación no Parlamento sobre as residencias. Por agora, o partido do Goberno evitou comprometerse.\nAlberto Nuñez Feijóo prometeu en campaña abordar un cambio de modelo nas residencias en aspectos como a súa relación co SERGAS, sen que por agora transcendera ningunha medida concreta.


solosequenosenada: Derrubar e conservar: Pontevedra no século XIX\nEn 1842 derrobouse a igrexa de San Bartolomeu o vello, o que daría ocasión a toda una serie de iniciativas para a construción dun teatro e liceo. Nese ano sacaríanse a subhasta polo concello os retábulos de dita igrexa e, o ano seguinte, xa se constitúe unha asociación para impulsar a construción dun teatro naquel solar: é o actual edificio do casino e teatro Principal.\nA igrexiña de San Bartolomeu o vello non tiña moita beleza, pero o certo é que formaba parte da historia da cidade, pois, entre outras cousas, fora sede dunha escola de gramática, é dicir, donde se ensinaba latín a aqueles que ían dirixidos para o estudo, para a Igrexa, ou tentaban escapar dos traballos manuais. (Abaixo, os restos de San Domingos antes da restauración da abóvada).\nMáis sorte tivo o exconvento de San Domingos, sufrindo un deterioro case constante ó longo do século ata a intervención da "Sociedad Arqueológica", orixe do que sería no século XX o Museo de Pontevedra. En 1844 serve para acuartelar ós soldados, arranxándoo con dito fin, e dúas décadas máis tarde (en 1863) chega o momento de maior perigo, pois o concello toma o acordo para o derrubo da torre e o murallón anexo. Por fortuna, en 1874 volve a ser necesario para albergar soldados, polo que se repara xunto co convento de Santa Clara. En 1885 de novo o concello tenta derrubar as ábsidas (única parte que se conserva hoxe) alegando unha vez máis o estado ruinoso, pero o Goberno prohibirao en 1889, salvándose e recibindo -para a "Sociedad Arqueológica"- no ano 1895, unha subvención co obxecto de cubrir as abóvadas da capela.\nNese mesmo ano a "Sociedad Arqueológica" convidou á corporación municipal a visitar a exposición de antigüidades establecida na planta baixa da casa consistorial -de nova construción- o que sen dúbida contribuíu á toma de conciencia que anteriormente non existira sobre o valor histórico e artístico que tiña o convento de San Domingos. O vello convento servirá de hospital, casa escola, cuartel e para outros mesteres sociais e administrativos. Hoxe, como sabemos, está o Instituto "Valle-Inclán" no solar do antigo convento (agás no espazo que ocupan as ábsidas) e a horta do convento converteuse en alameda pública donde, por certo, axusticiábase ós reos, polo que recibiu o nome de "campo da verdade". (Abaixo, a igrexiña de San Bartolomeu o vello).\nEtiquetas: arquitectura, Galicia, siglo XIX